
Ρόδος, 19 Σεπτεμβρίου 2022
 
ΔΕΛΤΙΟ ΤΥΠΟΥ
 
Με 18% αύξηση σε σχέση με το 2019 έκανε ποδαρικό ο Σεπτέμβριος 
Το Νότιο Αιγαίο ο πιο ανθεκτικός προορισμός στην Ευρώπη
Από την Πρωτοβουλία Νοτίου Αιγαίου για τον Τουρισμό ακολουθεί η παρακάτω ανακοίνωση:
 

 

Ο πιο ανθεκτικός προορισμός στην Ελλάδα και την Ευρώπη αναδύεται το Νότιο Αιγαίο, εξαργυρώνοντας την εμπιστοσύνη που κέρδισε μέσα στην πανδημία, την πιο δύσκολη περίοδο στην ιστορία του Τουρισμού, καθώς ακάθεκτες συνεχίζουν και τον Σεπτέμβριο οι ροές προς Κυκλάδες και Δωδεκάνησα. 

Παρά τις πληθωριστικές πιέσεις και την ενεργειακή κρίση, το πτητικό έργο, που αποτελεί έναν από τους σημαντικότερους δείκτες των τουριστικών επιδόσεων, βρίσκεται σταθερά από την αρχή της τουριστικής περιόδου του 2022 μέχρι και το πρώτο δεκαήμερο του πρώτου φθινοπωρινού μήνα, ψηλότερα από το προ-πανδημικό ρεκόρ στον Τουρισμό. 

18% ψηλότερα ο Σεπτέμβριος με το καλημέρα
Η καλή μέρα από το πρωί φαίνεται και η επιβατική κίνηση του φθινοπώρου προμηνύει έναν πολύ δυνατό τουριστικά Σεπτέμβριο, υπερβαίνοντας κατά 18% την κίνηση του αντίστοιχου διαστήματος το 2019.

Ειδικότερα, το διάστημα 1-11 Σεπτεμβρίου πραγματοποιήθηκαν περισσότερες από 2.400 πτήσεις με 350.000 περίπου επιβαίνοντες, συμβάλλοντας στη διαμόρφωση της μέσης αύξησης της κίνησης για όλη τη διάρκεια της τουριστικής περιόδου στο 17%, πάντοτε σε σχέση με τη χρονιά ρεκόρ του 2019. 

Έσπασε το φράγμα των 4,5εκ. διεθνών αφίξεων το Νότιο Αιγαίο. Πάνω από 2εκ. στη Ρόδο.
Με τις παραπάνω επιδόσεις, το πρώτο δεκαήμερο του φθινοπώρου βρίσκει το Νότιο Αιγαίο να σπάει το φράγμα των 4,5εκ. επιβατών συνολικά από το εξωτερικό. Αναλυτικότερα, μόνο την Ρόδο, έχουν επισκεφθεί μέχρι σήμερα περισσότεροι από 2εκ. επισκέπτες μέσω διεθνών απευθείας πτήσεων. Η Κως βρίσκεται πολύ κοντά στο 1εκ., η Σαντορίνη στις 675.000 περίπου με αύξηση άνω του 50% σε σχέση με το 2019 (!), η Μύκονος ξεπέρασε το μισό εκατομμύριο και το μικρότερο αεροδρόμιο της Καρπάθου τις 76.000.

Με 14% αύξηση έκλεισε ο Αύγουστος, 4,6% πάνω από το μέσο όρο των περιφερειακών αεροδρομίων της χώρας 
Το καλοκαίρι αποχαιρέτησε τους προορισμούς του Νοτίου Αιγαίου με μία αύξηση για τον μήνα Αύγουστο της τάξης του 14%, στα διεθνή αεροδρόμια του οποίου προσγειώθηκαν περισσότεροι από 1εκ. επιβάτες (1.112.207 για την ακρίβεια), μέσω 7.350 απευθείας διεθνών πτήσεων. 

Η Ρόδος, συγκεκριμένα, ξεπέρασε, μόνο τον Αύγουστο, το 0,5εκ. επισκεπτών (509.503), η Κως τις 250.000 (256.479), η Σαντορίνη έφτασε τις 177.391 αφίξεις και η Μύκονος τις 146.833, με κάθε ένα από τα προαναφερόμενα νησιά να κινούνται ψηλότερα από τη χρονιά ρεκόρ του 2019.

Με βάση τα στοιχεία του Αυγούστου, στα παραπάνω περιφερειακά αεροδρόμια του Νοτίου Αιγαίου επιτεύχθηκε αύξηση (14%) με ποσοστό μεγαλύτερο κατά 4,6% σε σχέση με την αύξηση της επιβατικής κίνησης στα 14 περιφερειακά αεροδρόμια της χώρας (9,4%), σύμφωνα με την ανακοίνωση του Υπουργείου Τουρισμού, με τις επιδόσεις του Νοτίου Αιγαίου να ανεβάζουν το συνολικό μέσο όρο σε εθνικό επίπεδο. 

Κυριότερες αγορές ανά αεροδρόμιο για τον Αύγουστο
Χωρίς εκπλήξεις κύλησε ο μήνας αναφορικά με τις ροές ανά χώρα προέλευσης, διατηρώντας τη σύνθεση της πρώτης πεντάδας αναλλοίωτη σχεδόν, σε σύγκριση με τον προηγούμενο μήνα, για κάθε ένα από τα τέσσερα διεθνή αεροδρόμια της Fraport Greece.

Έτσι, Μεγάλη Βρετανία και Γερμανία παραμένουν οι κορυφαίες αγορές για Ρόδο και Κω, ενώ η Ιταλία διατηρεί την πρώτη θέση τόσο στη Μύκονο όσο και στη Σαντορίνη. Την τελευταία προτιμούν σε υψηλό ποσοστό και οι Βρετανοί, ενώ αντίστοιχα τη δεύτερη θέση στη Μύκονο καταλαμβάνουν οι Γάλλοι.

Στους πίνακες που ακολουθούν, οι κορυφαίες πέντε αγορές ανά προορισμό για τον Αύγουστο του 2022:
	Διεθνής κίνηση

	Διεθνής Αερολιμένας Ρόδου
	01-31 Αυγούστου 2022

	Μεγάλη Βρετανία
	22%

	Γερμανία
	18%

	Πολωνία
	8%

	Ιταλία
	7%

	Δανία Γαλλία
	5%


	Διεθνής κίνηση

	Διεθνής Αερολιμένας Κω
	01-31 Αυγούστου 2022

	Γερμανία
	29%

	Μεγάλη Βρετανία
	24%

	Ολλανδία
	8%

	Πολωνία
	7%

	Ιταλία
	7%


	Διεθνής κίνηση

	Διεθνής Αερολιμένας Μυκόνου
	01-31 Αυγούστου 2022

	Ιταλία
	34%

	Γαλλία 
	18%

	Μεγάλη Βρετανία
	15%

	Γερμανία
	6%

	Ελβετία, Ισπανία
	5%


 
	Διεθνής κίνηση

	Διεθνής Αερολιμένας Σαντορίνης
	01-31 Αυγούστου 2022

	Ιταλία 
	28%

	Μεγάλη Βρετανία
	21%

	Γαλλία
	15%

	Γερμανία
	6%

	Πολωνία, Ισπανία
	4%


 
 
 
Η Πρωτοβουλία Νοτίου Αιγαίου για τον Τουρισμό δημιουργήθηκε το 2020 για την προώθηση και την προστασία της εικόνας του Νοτίου Αιγαίου ως τουριστικού προορισμού και εργάζεται για τον ενιαίο συντονισμό και την κοινή εκπρόσώπησή του τόσο εγχώρια όσο και διεθνώς. Την Πρωτοβουλία Νοτίου Αιγαίου για τον Τουρισμό απαρτίζουν η Περιφέρεια Νοτίου Αιγαίου, ο Δήμος Ρόδου και παραγωγικοί, επιστημονικοί και κοινωνικοί φορείς της Δωδεκανήσου και των Κυκλάδων.

